1. **melléklet**

Az önkormányzat Szervezeti és Működési Szabályzatáról szóló

16/2019. (X. 30.) önkormányzati rendelethez

**A bizottságok tagjainak száma, feladat- és hatásköre, működésük szabályait**

**I. A bizottságok tagjainak száma, feladat- és hatásköre**

* + 1. **Pénzügyi és Ügyrendi Bizottság**

**Tagjainak száma:** 3 fő

**Feladat- és hatásköre:**

1. részt vesz az önkormányzat költségvetése összeállításában, véleményezi azt,
2. ellenőrzi a költségvetés végrehajtását,
3. véleményezi az önkormányzat gazdálkodásáról szóló beszámoló éves tervezeteit,
4. figyelemmel kíséri a költségvetési bevételek alakulását (különös tekintettel a saját bevételekre), a vagyonváltozás (vagyonnövekedés, csökkenés) alakulását, értékeli az azt előidéző okokat,
5. közreműködik az éves költségvetésben a takarékossági szempont érvényesítésében,
6. közreműködik a hosszú távú időszakra szóló fejlesztési koncepciók pénzügyi kidolgozásában;
7. véleményezi a tervezett beruházásokat, fejlesztéseket, vizsgálja ezek pénzügyi hatásait,
8. részt vesz a nagyobb fejlesztések eldöntése előtti közmeghallgatás szervezésében,
9. vizsgálja a helyi adók pénzügyi hatásait,
10. javaslatot tesz egyes vagyontárgyak, vagy vagyonrészek elidegenítésére, megterhelésére, más célú hasznosítására,
11. vizsgálja és figyelemmel kíséri az önkormányzat intézményeinek gazdálkodását, javaslatot dolgoz ki a gazdálkodás optimalizálására, az intézmények gazdaságos működtetésére,
12. véleményezi a hitelfelvétel indokait és gazdasági megalapozottságát, tájékoztatást nyújt annak hosszú távú hatásairól,
13. dönt az önkormányzat költségvetésében meghatározott 1. 000.001 Ft - 4.000.000 Ft összegű forrásfelhasználásról,
14. véleményezi az önkormányzat rendeleteinek tervezetét,
15. nyilvántartja a képviselői vagyonnyilatkozatokat,
16. kezdeményezés esetén vagyonnyilatkozat ellenőrzési eljárást folytat le,
17. eljárást folytat le az összeférhetetlenség megállapítására irányuló kezdeményezés kivizsgálására,
18. a képviselő-testület döntése alapján ellát egyéb feladatokat,

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.

**2. Településstratégiai és Településfejlesztési Bizottság**

**Tagjainak száma:** 3 fő

**Feladat- és hatásköre:**

1. közreműködik a településstratégiai és településfenntarthatósági célok kidolgozásában, a célok elérése érdekében szükséges feltételek és eszközrendszer biztosításában,
2. javaslatot tesz az egységes és rendezett településkép kialakításának megteremtésére,
3. véleményezi a település fejlesztésével kapcsolatos feladatokat, részt vesz egy-egy fejlesztési feladat végrehajtásának megszervezésében
4. kutatja a település fejlesztésének lehetőségeit és a pénzügyi forrásokat,
5. véleményezi a településfejlesztési koncepció, településrendezéssel, a belterületi határvonal megállapításával és a településképpel összefüggő előterjesztéseket,
6. közreműködik a közigazgatási határ kiigazítása, valamint jogszabályban meghatározott körben a földrajzi nevek megállapítása, megváltoztatása ügyekben,
7. figyelemmel kíséri a község közterületeinek, parkjainak állapotát, javaslatot tesz a karbantartási és felújítási lehetőségekre,
8. fásítási, parkosítási, növénytelepítési programokat dolgoz ki és szervez,
9. figyelemmel kíséri a község közútjainak és járdahálózatának állapotát, javaslatot tesz a karbantartási és felújítási lehetőségekre,
10. javaslatokat dolgoz ki a település belterületi és külterületi vízrendezésére,
11. figyelemmel kíséri és előmozdítja a községben folyó környezetvédelmi tevékenységet,
12. javaslatot dolgoz ki a község épített és természeti környezete védelme érdekében felmerülő feladatokra, részt vesz ennek céljából lakossági akciók megszervezésében,
13. közreműködik az ebtartásra vonatkozó szabályok betartatásában,
14. felméri a településen lévő lakatlan, elhanyagolt ingatlanokat, javaslatot dolgoz ki felszámolásukra,
15. a község közbiztonsága érdekében szoros kapcsolatot tart a rendvédelmi szervekkel és a polgárőrséggel, valamint vizsgálja a térfigyelő kamera rendszer bővítésének lehetőségét és javaslatot dolgoz ki megvalósítására,
16. a testület döntése alapján ellát egyéb feladatokat,
17. a bizottságra állandó, visszavonásig érvényes átruházott hatáskörök nincsenek, azokról a képviselő-testület egyedi jelleggel dönt.

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.

**3. Szociális Bizottság**

**Tagjainak száma:** 3 fő

**Feladat- és hatásköre:**

1. dönt az intézményi térítési díjak átvállalásáról,
2. közreműködik a rászorulók felderítésében,
3. közreműködik a hátrányos helyzetű és veszélyeztetett kiskorúak felderítésében,
4. véleményezi a szociális tárgyú rendeleteket,
5. javaslatot dolgoz ki a helyi szociális háló ellátások, szolgáltatások fejlesztésére,
6. javaslatot tesz a Bursa Hungarica Felsőoktatási Önkormányzati Ösztöndíjra benyújtott

 pályázatok elbírálására,

1. javaslatot tesz az Arany János Tehetséggondozó Programban résztvevők személyének elbírálása,
2. támogatási és ösztöndíjprogramok kidolgozása, mentor programok kialakítása,
3. egészségügyi szűrőprogramok, akciók szervezése,
4. a bizottságra állandó, visszavonásig érvényes átruházott szociális és gyermekvédelmi hatásköröket az önkormányzat külön rendeletei tartalmazzák.

**3. Kulturális, Ifjúsági és Sport Bizottság**

**Tagjainak száma:** 3 fő

**Feladat- és hatásköre:**

1. közreműködik a köznevelési és közművelődési intézmények fejlesztési, működési feltételeinek biztosításában,
2. közreműködik az önkormányzat kulturális- és sport kapcsolatainak szervezésében, javaslatot tesz a kapcsolatok fejlesztésére,
3. javaslatot tesz az önkormányzat szervezésében megvalósuló kulturális és szórakoztató programokra, azok megvalósításának módjára és közreműködik azok megszervezésében,
4. véleményezi a Karácsond ÁMK Ady Endre Művelődési Ház, Könyvtári, Információs és Közösségi Hely éves szolgáltatási tervét,
5. közreműködik a testvértelepülési kapcsolatok kialakításában, ápolásában,
6. javaslatot tesz az önkormányzat tulajdonában lévő sportlétesítmény hasznosításának módjára,
7. együttműködik a településen működő civil szervezetekkel, önszerveződő csoportokkal, különös tekintettel a kulturális és sport tevékenységet végző szervezetekkel, csoportokkal és figyelemmel kíséri tevékenységüket,
8. egyeztetést folytat a kulturális és sport tevékenységet végző civil szervezetekkel, önszerveződő csoportokkal a működésükhöz szükséges feltételek megteremtése érdekében,
9. kapcsolatot tart az egyházközösséggel,
10. koncepciót dolgoz ki a település megtartó erejének növelésére, különös tekintettel az ifjúkorú lakosság megtartására,
11. javaslatot dolgoz ki az ifjúkorú lakosság és az önkormányzat közötti kapcsolat kialakítására, továbbá az együttműködés fenntartására,
12. javaslatot tesz a községben élő ifjúság szabadidejének hasznos eltöltését szolgáló programokra,
13. kapcsolatot tart a Gönczy Pál Katolikus Általános Iskola Diák Önkormányzatával,
14. javaslatot tesz az önkormányzat kommunikációjának javítására,
15. ellátja a képviselő-testülettel kapcsolatos kommunikációs feladatokat,
16. koordinálja az önkormányzat lakossággal való kapcsolattartását, javaslatot tesz az együttműködés módjára,
17. közvetíti a lakossági véleményeket a képviselő-testület felé,
18. a testület döntése alapján ellát egyéb feladatokat,
19. a bizottságra állandó, visszavonásig érvényes átruházott hatáskörök nincsenek, azokról a képviselő-testület egyedi jelleggel dönt.

A bizottság által benyújtandó és a bizottság véleményével benyújtható előterjesztéseket a 2. számú melléklet tartalmazza.